Ingrid Espelid Hovig

Ingrid Espelid Hovig (1924–2018) var en norsk TV-programleder, husstellærer og forfatter. Hun var programleder for over 300 episoder av programserien FjernsynskjøkkenetAnette Aasheim: «Eg er jo berre eit kvardagsmenneske», Aftenposten 13. oktober 10.2015 i løpet av 34 år, noe som gjorde henne til en av landets mest kjente TV-personligheter, samt en innflytelsesrik formidler av kostholds- og matkultur. Hun var forfatter, redaktør, tilrettelegger eller promotør for et femtitalls kokebøker som har solgt flere hundre tusen eksemplarer. 

Hovig mottok en rekke priser i Norge og internasjonalt for folkeopplysning om mat og ernæring, og ble i 1994 utnevnt til ridder av 1. klasse av St. Olavs Orden. Hun fikk en rekke priser, men den eneste hun vedkjente seg, var «Sølvpoteten» i 1994: «Jeg elsker poteter og har framhevet dem i alle sammenhenger. Så akkurat potetprisen har jeg nok fortjent.»Sidsel Hauff Hvattum: «Glade hjul», Kvinner og Klær, desember 1997
 Liv og arbeid 
Hovig vokste opp på Kleppestø på Askøy som den nest yngste i en søskenflokk på fem og søster til tannlege og Venstre-politiker Mons Espelid. Broren Halldor Espelid utdannet seg til jagerflypilot, ble skutt ned og henrettet etter rømning fra Stalag Luft III i 1944. Hun var elev ved Bergen katedralskole i 1938,Ingrid Espelid (1938) - Elevar ved Bergen katedralskole 1930-47, Digitalarkivet  men tok artium som privatist i Bergen i 1947 og eksamen ved Statens lærerinneskole i husstell på Stabekk i 1950. Hovig var bakelærerinne på Risby husmorskole på Dokka 1950-52. I perioden 1952-62 reiste hun rundt i landet som husstellkonsulent for å demonstrere tilberedning av fisk på oppdrag av Opplysningsutvalget for fisk. Dette arbeidet la grunnlaget for hennes pedagogiske kostholdsformidlingsstil som hun senere ble kjent for som programleder i NRK. 

I 1968–69 deltok hun i Fredskorpset i Uganda og utga i 1970 Som ein dråpe i sand på Samlaget om sitt opphold i Afrika. 

På den tiden var det mottakerlandet som utplasserte Fredskorpsets deltakere. Hovig havnet dermed på fjernsyn, i et land der fjernsyn var forbeholdt de rike. Men hun lærte seg å kjøre bil og reiste rundt det hun kunne. Imidlertid var ikke ugandisk sertifikat gyldig i Norge, så etter hjemkomsten måtte hun klare seg uten, men avgjorde at det var for brysomt å ha bil.Sidsel Hauff Hvattum: «Glade hjul», Kvinner og Klær, desember 1997

23. juni 1977 giftet hun seg med arkitekten Jan Inge Hovig som døde alt 4. juli etter en hasteoperasjon. Han ble gravlagt dagen før paret skulle ha reist på bryllupsreise. Hun var selv interessert i arkitektur, og drømte om å besøke operahuset i Sydney; men selv da hun var i lutefisklag i Singapore, ikke så langt unna Australia, ble det med drømmen.Sidsel Hauff Hvattum: «Glade hjul», Kvinner og Klær, desember 1997  Hytten ved Mokkavatnet i Ogndal som mannen hadde tegnet, og dit de skulle reist på bryllupsreise, stod ikke ferdig da han døde, men hun fikk hjelp til å fullføre . folk fra Ogndalen la torv på taket.Kirsti Hovland: «Drømmehytta kan bli århundrets bygg», Verdens Gang 11. juli 2005  Her tilbrakte hun hver sommer fra 1976 til hun så seg nødt til å selge i 2010. Hovig var da 86 år og maktet ikke lenger reisen dit på egenhånd.«Selger arkitekthytta i Trøndelag», NRK 24. juni 2010 

Hovig var som sin bror aktiv politisk og sto på 42.-plass på Venstres liste i Oslo ved kommunestyrevalget 2007.Oslo Venstres valgliste 2007 Venstre.no, 28. februar 2007, Ved stortingsvalget 2009 sto hun på 20.-plass på Venstres liste i Oslo, og hun satt også i lokallagsstyret i Frogner og Majorstuen Venstre.Oslo Venstres valgliste 2009 oslo.kommune.no

Som husstellærer regnet hun seg som «pedagog», ikke «kokke». I 1997 hadde hun gjennom livet deltatt i 700 tv-programmer og over 30 bøker, pluss spalter i ukebladene. Ellers voktet Hovig sitt privatliv nøye. «Jeg syns jeg må ha litt for meg sjøl...det er noe med å bevare en kjerne som bare tilhører meg. Uten den ville jeg bare blitt en tom utstillingsfigur.» Før jul ble det likevel mange telefoner hjem til henne: «Gamle mennesker som ikke lenger husker...Småtasser som ber om oppskrift på boller. Eller en tenåring ringer for å lære seg hvit saus. Det er da veldig hyggelig.»Sidsel Hauff Hvattum: «Glade hjul», Kvinner og Klær, desember 1997

Hovig ble bisatt fra Frogner kirke 20. august 2018. Kulturminister Trine Skei Grande, Thor Gjermund Eriksen fra NRK og Geir Mork fra Gyldendal forlag holdt tale i kirken.

 Fjernsynskjøkkenet og kokebøker 
Hovig var et av de aller første TV-ansiktene i Norge. Hun opptrådte på NRK allerede i 1956 under prøvesending: Torsdag 22. mars 1956 tilberedte Hovig sild og silderetter for seerne.Dahl, Hans Fredrik og Bastiansen, Henrik G.: Over til Oslo NRK som monopol 1945-1981, Oslo 1999, s. 151

Tidlig i 1960-årene ble hun programsekretær for kosthold, ernæring og forbrukerstoff i NRK. Best kjent er Ingrid Espelid Hovig som programleder for Fjernsynskjøkkenet fra 1964 til 1998. Hun ledet minst 300 sendinger av Fjernsynskjøkkenet, hvorav 75 av programmene i tospann med ernæringsfysiolog Kaare Norum.A-magasinet 25. oktober 2013. Hovig hadde som mål at Fjernsynskjøkkenet skulle vise mattradisjoner fra alle Norges landsdeler, og hun introduserte også internasjonale retter, ofte flere tiår før rettene ble utbredt i Norge. Blant kjente gjester var Julia Child i 1991 og Gro Harlem Brundtland i 1996, samt flere prisvinnende kjøkkensjefer som Eyvind Hellstrøm 1984, Bent Stiansen (flere ganger) og Arne Brimi i 1985.

Hovigs mest berømte uttrykk er «(ja, så har vi) juksa litt». Dette ble opprinnelig ikke skapt av Hovig, men stammer fra en parodi på Fjernsynskjøkkenet som Trond Kirkvaag lagde i 1973. Fjernsynskjøkkenets produsent syntes uttrykket var så artig at Hovig tok det i bruk fast i programmet deretter. 

Hovig ga ut sin første kokebok i 1956 om fiskeretter. I 1967 utgav hun Ingrid Espelid ber til bords (Det Norske Samlaget). Den inneholdt oppskrifter fra Fjernsynskjøkkenet. Siden skrev og bidro hun til over femti kokebøker. I 1982 utgav hun første utgave av Den rutete kokeboken. Boka var en utvidet og omarbeidet utgave av Rutiga kokboken utgitt av ICA förlaget]fra 1980. Boka har kapitler om mat, helse og kosthold og hadde kostholdseksperter som fagkonsulenter. Den har senere kommet i seks nye utvidede utgaver, og ifølge forlaget solgt i 250 000 eksemplarer. I 2017 ble Den rutete kokeboken etter en avstemning blant medlemmene i Norsk faglitterær forfatter- og oversetterforening kåret til den beste norske sakprosaboken utgitt etter 1945 i kategorien mat, drikke og håndverk. Den var dessuten boka som fikk flest stemmer uansett kategori da avstemningen ble presentert i P2-programmet Faktasjekken.

 Priser og utmerkelser 
I anledning Hovigs 70-årsdag begynte Faglig matråd samme år utdelingen av Ingrid Espelid Hovigs matkulturpris, som tildeles personer som gjør en særlig stor innsats for å formidle norsk mat og matkultur.

I 2017 ble det innstiftet et stipend i Hovigs navn til den som representerer Norge i det internasjonale kokkemesterskapet Bocuse d’Or.

Priser tildelt Hovig:
 Matprisen 1972, fra Opplysningskontoret for hermetikk og konservering
Karl Evangs pris 1983
Nicolai Eeg-Larsens pris 1985 for fortjenstfullt arbeid for kosthold og helse
 Kringkastingsprisen 1986
Askøy kommunes kulturpris 1994
 Ridder av 1. klasse av St. Olavs Orden, 1994
Folkehelseprisen 1996 fra Nasjonalforeningen for folkehelsen
Jubileumsprisen for sunt bondevett 1996 fra Norges Bondelag
 Gullrutens hederspris under Gullruten 1999
 Æresmedlem i Landslaget for lærere i heimkunnskap 2004.
 Seniorsakens Hederssenior 2010
 Det Norske måltids hederspris (2011)
André Enghs gullnål (høyeste utmerkelse fra Norske kokkemesteres landsforening)

 Ettermæle 
I 2018 ble et auditorium ved Oslomet – storbyuniversitetet gitt navnet Ingrid Espelid Hovigs auditorium.

Foruten Ingrid Espelid Hovigs matkulturpris, som har vært delt ut siden 1994, deles det ut et stipend i navnet «Ingrid Espelid Hovigs stipend» til de tre fremste deltagerne i konkurransen Årets kokk.

 Litteratur  
Om Ingrid Espelid Hovig:
 Ingar Sletten Kolloen Ingrid (biografi), 2013 ISBN 978-82-818-8125-9


Av Ingrid Espelid Hovig:

















































 Ingrids matminner 2007
 Den Rutete fiskekokeboken'' 2007 ISBN 9788205373075

 Referanser 

 Eksterne lenker 


Kategori:Norske TV-programledere
Kategori:Norske kokebokforfattere
Kategori:Norske kokker
Kategori:Programledere for NRK TV
Kategori:Riddere av 1. klasse av St. Olavs Orden
Kategori:Vinnere av Gullrutens hederspris
Kategori:Personer fra Askøy kommune